Orangutanai

Orangutanai (Pongo, ) – hominidų (Hominidae) šeimos primatų (Primates) būrio gentis. 
 Borneo orangutanas, Sumatrinis orangutanas, Tapanulio orangutanas

 Paplitimas 
Savaime laisvėje gyvena Borneo ir Sumatros salų drėgnuose atogražų miškuose. Anksčiau, Pleistoceono epochoje, jų paplitimo arealas buvo gerokai platesnis, dar gyveno pietryčių Kinijoje, Indokinijos pusiasalyje, Javos saloje. 

 Orangutanų genties rūšys ir porūšiai 
Išlikusios 3 rūšys ir porūšiai: 
 Borneo orangutanas (Pongo pygmaeus); Išskiriami į tris porūšius. 
 Šiaurės rytų Borneo orangutanas (Pongo pygmaeus morio)
 Šiaurės vakarų Borneo orangutanas (Pongo pygmaeus pygmaeus)
 Vidurio Borneo orangutanas (Pongo pygmaeus wurmbii)
 Sumatrinis orangutanas (Pongo abelii)
 Tapanulio orangutanas (Pongo tapanuliensis); 2017 m. identifikuota kaip atskira rūšisbbc.co.uk / New great ape species identified in Indonesia, 2 November 2017. By Victoria Gill Science reporter.
Išnykusios rūšys:
 Pongo devosi; Pagal Kinijoje ir Vietname rastas fosilijas iš vėlyvojo pleistoceno epochos.
 Pongo duboisi; Pagal Sumatroje rastas fosilijas iš vėlyvojo pleistoceno.
 Vietnaminis orangutanas (Pongo hooijeri) †. Išnykusi rūšis. Pleistoceno epochoje gyvenusi dabartiniame Vietname.
 Pongo javensis; Pagal Javoje rastas fosilijas iš vėlyvojo pleistoceno.
 Pongo palaeosumatrensis; Pagal Sumatroje rastas fosilijas iš vėlyvojo pleistoceno.
 Pongo weidenreichi; Pagal Kinijoje rastas fosilijas iš ankstyvojo ir viduriniojo pleistoceno, bei Vietnamo fosilijas iš viduriniojo pleistoceno.researchgate.net / Fossil Pongo from the Early Pleistocene Gigantopithecus fauna of Chongzuo, Guangxi, southern China. Terry Harrison - New York University, Changzhu Jin, Yingqi Zhang - Chinese Academy of Sciences, Yu Wang - Chinese Academy of Sciences, Min Zhu - Chinese Academy of Sciences; February 2014

 Apibūdinimas 
Turi ilgas rankas, rausvą ar kartais rusvą kailį. 

 Mityba 
Orangutanai daugiausia minta medžių lapija, šakelėmis, pasmaguriauja paukščių kiaušiniais, bet pagrindinę jų maisto dalį sudaro vaisiai. Tapanulio orangutanų mityba gana skirtinga, kadangi minta įv. vikšrais ir kankorėžiais. 

 Orangutanų moksliniai tyrinėjimai 
Viena žinomiausių orangutanus tiriančių mokslininkų – lietuvių kilmės primatologė, antropologė Birutė Galdikas (Biruté Galdikas).

 Išnykimo grėsmė 
Visoms išlikusioms orangutanų rūšims gresia išnykimas dėl žmonių naikinamų miškų, taip pat dėl nelegalios prekybos naujagimiais orangutanais. 
Anot Tarptautinės raudonosios knygos, 2016 m. pasaulyje laisvėje gyveno apie 100 000 orangutanų, o 1973 m. jų buvo apie 288 500. Bet jeigu ir toliau bus medžiojami ir kertami Borneo ir Sumatros miškai ir vietoj jų plečiamos palmių aliejaus plantacijos, manoma kad 2025 m. otangutanų gali sumažėti iki 47 000 individų. 

 Pavadinimo kilmė 
Žodis orangutanas kilęs iš malajų kalbos žodžių orang hutan, reiškiančių „miško žmogus“.

 Šaltiniai 

 Nuorodos 
 youtube.com / Watch Orangutans Build Umbrellas, "Kiss-Squeak," and More | National Geographic; Anglų k.
 youtube.com / Orangutan - Man Of The Forest, anglų k.
 panda.org / Orang-utans, anglų k.

Kategorija:Hominidai